बेखौ लानानै जांख्रिखांदों जिल्लानि दोलोफोरा। गोदानै दाजानाय राइजर दलनि रायजोआरि लेंथुमगिरि अनुप शइकियाआ सोरखारखौ सोंखारिनानै बुङो दि- “बिजेपि सोरखारा मोनसेनि उनाव मोनसे टल गेट गायसननानै आसामनि थागिरिफोरनि सायाव जाख्ल’नाय खालामगासिनो दं। मोनसे टल गेटाव भारतनि राजा लामा जौगानायनि नेमखान्थि बादियै लुनांगौ। नेम बादियैब्ला टल गेट बाहायैफोरनि थाखाय सुबिदा बादियै टल गेटनि सेरजों मोनसे लामा थानांगौ । लोंग्रा दैनि सुबिदा थानायजों लोगोसे इमारजेन्सि सार्भिसबो थानो नांगौ। नाथाय बेफोर सुबिदाया मोनसेबो टल गेटफोराव गैया।” खालि बिसोर टेक्स लानो थाखाय बे गेटफोरखौ गायसनगासिनो दं होन्नानै अजद होदों।